Document ID: 31998R1367

ΚΑΝΟΝΙΣΜΟΣ (ΕΚ) αριθ. 1367/98 ΤΗΣ ΕΠΙΤΡΟΠΗΣ της 29ης Ιουνίου 1998 για την τροποποίηση του κανονισμού (ΕΟΚ) αριθ. 94/92 περί θεσπίσεως λεπτομερών κανόνων εφαρμογής του καθεστώτος εισαγωγής από τρίτες χώρες που προβλέπεται στον κανονισμό (ΕΟΚ) αριθ. 2092/91 (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2092/91, του Συμβουλίου, της 24ης Ιουνίου 1991 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), όπως τροποποιήθηκε τελευταία από τον κανονισμό (ΕΚ) αριθ. 1488/97 της Επιτροπής (2), και ιδίως το άρθρο 11,
Εκτιμώντας:
ότι το άρθρο 11 παράγραφος 1 του κανονισμού (ΕΟΚ) αριθ. 2092/91 προβλέπει ότι τα προϊόντα που εισάγονται από τρίτες χώρες μπορούν να κυκλοφορήσουν στο εμπόριο μόνο εφόσον κατάγονται από μία τρίτη χώρα που περιλαμβάνεται σε κατάλογο που καταρτίζεται σύμφωνα με τους όρους που προβλέπονται στην παράγραφο 2 του εν λόγω άρθρου 7 ότι ο εν λόγω κατάλογος περιλαμβάνεται στο παράρτημα του κανονισμού (ΕΟΚ) αριθ. 94/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 314/97 (4) 7
ότι η Ουγγαρία και η Ελβετία έχουν συμπεριληφθεί στον κανονισμό (ΕΚ) αριθ. 314/97 στον κατάλογο που αναφέρεται στην παράγραφο 1 του άρθρου 11 του κανονισμού (ΕΚ) αριθ. 2092/91 για χρονική περίοδο που λήγει στις 30 Ιουνίου 1998, έτσι ώστε να εξεταστούν λεπτομερώς, κατά τη διάρκεια της εν λόγω περιόδου, ορισμένες πτυχές που αφορούν την εφαρμογή στις χώρες αυτές ισοδύναμων κανόνων με εκείνων που προβλέπονται στον κανονισμό (ΕΚ) αριθ. 2092/91 7
ότι η αποτελεσματική εφαρμογή στην Ουγγαρία ισοδύναμων κανόνων με εκείνων που προβλέπονται στον κανονισμό (ΕΟΚ) αριθ. 2092/91 έχει επιβεβαιωθεί κατά τον επιτόπιο έλεγχο που διενήργησε η Επιτροπή 7
ότι η Ελβετία ενέκρινε τη σύσταση νέου φορέα ελέγχου που θα πραγματοποιήσει τις επιθεωρήσεις που απαιτούνται σύμφωνα με τις κανονιστικές ρυθμίσεις που ισχύουν στην Ελβετία για τη βιολογική γεωργία 7
ότι για τη λειτουργία του καθεστώτος σε κάθε τρίτη χώρα, πρέπει να προσδιοριστούν οι φορείς που θα είναι επιφορτισμένοι με την έκδοση του πιστοποιητικού ελέγχου που αναφέρεται στο άρθρο 11 παράγραφος 1 στοιχείο β) του κανονισμού (ΕΟΚ) αριθ. 2092/91 7
ότι η Αυστραλία έχει ανακοινώσει μεταβολές στο καθεστώς επιθεώρησης που εφαρμόζει 7 ότι οι επιθεωρήσεις των εμπορευομένων στην Αυστραλία, πραγματοποιούνται από ιδιωτικούς φορείς ελέγχου με την επίβλεψη δημόσιας αρχής 7
ότι το Ισραήλ έχει επιβεβαιώσει το γεγονός ότι η επιθεώρηση και η πιστοποίηση βιολογικών προϊόντων θα πραγματοποιούνται από το Υπουργείο Γεωργίας 7
ότι η εξέταση των στοιχείων που υποβλήθηκαν από την ανωτέρω τρίτη χώρα οδήγησε στο συμπέρασμα ότι οι απαιτήσεις είναι ισοδύναμες με εκείνες που προκύπτουν από την κοινοτική νομοθεσία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής που αναφέρεται στο άρθρο 14 του κανονισμού (ΕΟΚ) αριθ. 2092/91,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 94/92 τροποποιείται όπως προβλέπεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιουλίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1998.

Labels: 3
17
5
6